Як і іншыя, Вячаслаў Лявонавіч выконваў работу, якую даручылі: вывозіў грунт. Працавалі на яго дэзактывацыі ў калгасах “Пераможца”, “Імя Ю. Гагарына”, вёсках Дублін, Масейка, Астрагляды Брагінскага раёна. Знаходзіўся Вячаслаў Адамчык там з 4 кастрычніка 1986 года на працягу чатырнаццаці сутак. Вазілі даламітавы пыл, засыпалі ім зямлю. Жылі ў інтэрнаце, кармілі ліквідатараў вельмі добра, але чамусьці ўвесь час хацелася піць. Адзенне, у якім працавалі, потым давялося спаліць.